# Акадия (национален парк)

### от Уикипедия, свободната енциклопедия

Националният парк Акадия е един от националните паркове на САЩ. Разполжен е на голяма част от Маунт дезърт айланд, както и на по-малките острови по атлантическото крайбрежие на щата Мейн. Паркът включва планини, океанската брегова ивица, гористи местности и езера.

## [редактиране] Площ

Местоположение на Националния парк Акадия

Освен остров Маунт дезърт айлънд към територията на парка е включена по-голямата част от остров Айл о Хаут, Бейкър айлънд, както и няколко по-малки острови, намиращи се югозападно от главния остров. Част от континента - полуостров Скуудик, също е включена към територията на националния парк. Общо Национален парк Акадия заема площ от 30 300 акра или 123 км² от остров Маунт дезърт айлънд, 2 728 акра или 11 км² от Айл о Хаут и 2 266 акра (9,2 км²) от полуостров Скуудик.

## [редактиране] История

Паркът е основан от президента Удроу Уилсън под името Sieur de Monts National Monument на 8 юли 1916 г., под управлението на Службата за управлението на нацоналните паркове. На 26 февруари 1919 г. паркът е трансформиран в национален парк под името Lafayette National Park в чест на Маркиз дьо Лафайет, an влиятелен френски поддръжник на Войната за независимост на САЩ. Сегашното си име Национален парк Акадия' парка има от 19 януари 1929 г.

Oт 1915 дo 1933 година заможния филантроп Джон Рокфелер младши финансира, проектира и ръководи изграждането обширна мрежа от пътища и еко-пътеки из целия парк. Пътната инфраструктура включва над 50 мили, покрити с чакъл панорамни пътища, 17 гранитни моста, две хижи, по-голямата част от които се използват и до днес.[1]

На 17 октомври 1947 10 000 aкра (40 км²) от площта на Националния парк Акадия са опустошени от голям пожар, започнал от боровинково мочурище. Горският пожар, опустошил парка, представлява серия от пожари, причинени от сушава година. В потушаването на пожара се включва Бреговата охрана на САЩ, Американската армия, Морската пехота на САЩ, местни жители и Службата за управление на националните паркове. Реално възстановяването на парка е подпомогнато от фамилия Рокфелер, особено от Джон Рокфелер младши. Първоначално се е допускало се, че възстановяването най-вероятно ще стане по естествен път, а пожарът щял да доведе до увеличаване на разнообразието от видове дървета и да добави н красота и "наситеност" на пейзажа в парка.

Град Бар Харбър е разположен в североизточния край на острова. В източната част на Маунт дезърт айлънд се намира планината Кадилак - известна туристическа дестинация, с това, че това е едно от местата в САЩ, където изгревът настъпва най-рано. Живописните алеи за езда, които опасват целия остров са изградени от Рокфелер младши, следвайки естествените контури на изумителната природа в парка.

## [редактиране] Фауна

Парк Акадия е дом на 40 различни видове бозайници. Между тях са червената и сива катерица, американска катерица, белоопашатия елен, лоса, бобърът, бодливото прасе, мускусния воден плъх, лисицата, койота, риса и черната американска мечка. Видовете обитават островната част на националния парк, включително и пумата и сивия вълк. Смята се, че тези хищници са напуснали острова, поради рязкото намаляване на броя на други животни - тяхна плячка, и поради бързото заселване на хората. Още много други видове се наблюдават в околните езера и земи.

## [редактиране] Галерия

Зимен изглед към склалистите брегове на Маунт дезърт айлънд | Mорският фар при Бас Харбър | Изглед от най-високата част на Кадилак Маунтайн на остров Маунт дезърт айлънд | Залез над Бабъл рок Маунтайн
Брегът на Сиал Харбър по време на отлив | Изглед от пристанището на Бар Харбър | Изглед към езерото Джордан Понд | Плажът "Санд Бийч"

## [редактиране] Външни връзки

- National Park Service: Acadia National Park

Взето от „http://bg.wikipedia.org../../../%D0%B0/%D0%BA/%D0%B0/%D0%90%D0%BA%D0%B0%D0%B4%D0%B8%D1%8F_%28%D0%BD%D0%B0%D1%86%D0%B8%D0%BE%D0%BD%D0%B0%D0%BB%D0%B5%D0%BD_%D0%BF%D0%B0%D1%80%D0%BA%29.html“.

Категории: Национални паркове в САЩ

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Español
- Suomi
- Français
- עברית
- Nederlands
- Polski